62024CO0201_INF
Определение на Съда (шести състав) от 28 април 2025 г. —A.En. Slovensko
(Дело C‑201/24)
„Преюдициално запитване — Сближаване на законодателствата — Обща система за данъчно облагане на дружествата — Директива 2009/133/ЕО — Национална правна уредба, налагаща специална такса върху капиталовата печалба, получена от прехвърляне на активи между дружества, установени в същата държава членка — Член 4, параграф 1 и член 9 — Изискване за необлагане на капиталовата печалба, получена от прехвърляне на активи — Изцяло вътрешно положение — Компетентност на Съда“
Преюдициални въпроси — Компетентност на Съда — Разпоредби от правото на Съюза, които по силата на националното право са станали пряко и безусловно приложими към положения извън тяхното приложно поле — Включване — Условие — Необходимост националната юрисдикция да посочи наличието на подобно препращане — Липса на такова посочване — Явна липса на компетентност на Съда
(член 267 ДФЕС; Директива 2009/133 на Съвета)
(вж. т. 30—38 и диспозитива)
Диспозитив
Произнасянето по въпросите, отправени от Najvyšší správny súd Slovenskej republiky (Върховен административен съд на Словашката република) с акт от 29 февруари 2024 г. (дело C‑201/24), очевидно не е от компетентността на Съда на Европейския съюз.